Master və Marqarita (teleserial, 2005)

Master və Marqarita () — Mixail Bulqakovun eyniadlı romanı əsasında Vladimir Bortkonun rejissorluğu ilə çəkilmiş Rusiya televiziya serialı. Serialın premyerası 19 dekabr 2005-ci ildə "Rossiya" televiziya kanalında ilk iki bölümlə baş tutub. Rusiyada seriala təxminən 40 milyon insan izləyib.

Vladimir Bortko, öz sözləri ilə desək, onun məzmununu mümkün qədər tam və dəqiq çatdırmağı qarşısına vəzifə qoymuşdu. Serialda Rusiyanın bir çox kino ulduzu yer alırmışdır. 1930-cu illərin əvvəllərində Moskva sepiya tonlarında, Yerşalaim sarı və qırmızı çalarlarda, Voland və yoldaşlarının "möcüzələri" isə rəngli şəkildə təsvir edilmişdir.

Serialın şüarı belədir: "Əlyazmalar yanmır!"

 Məzmun 
Hadisələr 1935-ci ilə təsadüf edir (Voland 7 tamaşa üçün 10.000 rubl avans üçün qəbz təqdim edir və orada 1935-ci ilin may ayı göstərilir).

Voland və onun yoldaşları Moskvaya gəlirlər. Voland dini şüurdan azad olaraq yaradılmış cəmiyyətdə yeni insanlarla maraqlanır. Patriarx gölməçələrində o, MASSOLİT-in sədri olan yazıçı Berlioz və şair Bezdomnı ilə görüşür və onlar şairin İsanı təsvir etmək cəhdinin uğursuzluğunu müzakirə edirlər.

Əgər şair iddialı və enerjili, eyni zamanda cahil və kifayət qədər sadəlövh bir gəncdirsə, Berlioz öz erudisiyasından istifadə edərək ölkədə ateizmi təbliğ edən bir intellektualdır. Volandın hərəkətləri və danışdığı hekayələr ədəbi elitanı həyəcanlandırır və maraqlandırır, lakin qeyri-adiliklərinə baxmayaraq, onun sözlərini ciddiyə almırlar. Beləliklə, Voland şairə qeyri-adi qızıl siqaret qutusundan adını çəkdiyi markalı siqaret seçimini təklif edir və sonra Berliozun necə öləcəyini dəqiq deyir ("Sizin başınız kəsiləcək!"). Voland Berlioz və Bezdomnıya İsanın mövcud olduğunu deyir və sübut olaraq İudeya əyalətinin beşinci prokuratoru Ponti Pilatla cırıq-cındır paltarla gəzən filosof Yeşua Qa-Notsri arasındakı görüşün hekayəsini danışır.

Lakin, hekayənin şərtlərindən təəccüblənsələr də, dinləyicilər Volandın sözlərinə inanmırlar və onu anormal kimi qəbul edirlər. "Əcnəbi" ilə bağlı polisə zəng etməyə çalışarkən Berlioz tramvay vurması nəticəsində ölür (tramvay onun başını kəsir), Bezdomnı isə sonradan ruhi xəstəxanaya yerləşdirilir.

Yeni insanları görmək istəyən Voland Varyete teatrına gedir. O, belə bir nəticəyə gəlir ki, "...onlar əvvəlkilər kimidirlər, yalnız "mənzil məsələsi" onları korlayıb".

Həm Master, həm də Marqarita yeni cəmiyyətin üzvləridir. Masterin 38 yaşı var, altı dildə danışır və Yeşuanın ölüm hökmünü təsdiqləyən və Volandın Patriarx göllərində yazıçılarla danışdığı Ponti Pilat haqqında roman yazıb. Marqarita Masterə aşiq olan, şeytanın balının kraliçası və sahibəsi rolunu oynayan və nəticədə cadugər kimi dünyadan ayrılan, Masteri son mənzilə aparan gənc, gözəl bir qadındır.

 Rollarda 
Aleksandr Qalibin - Master

Anna Kovalçuk - Marqarita

Oleq Basilaşvili - Voland

Aleksandr Abdulov - Korovyev-Faqot

Aleksandr Filippenko - Azazello

Sergey Bezrukov - İeşua Qa-Notsri

Vladislav Qalkin - Bezdomnı

Aleksandr Adabaşyan - Berlioz

Andrey Urqant - Jorj Benqalski

 İstinadlar 

Kateqoriya:Qədim Roma haqqında filmlər
Kateqoriya:Moskva haqqında filmlər
Kateqoriya:Yazıçılar haqqında teleseriallar
Kateqoriya:Rusiya teleserialları
Kateqoriya:2005-ci ilin teleserialları
Kateqoriya:Rusca filmlər